**Azi ninge tare, draga mea**

*Alexandru Andrieș*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Azi ninge tare, draga mea,

Avionul nu poate ateriza,

Pilotul are pe geam un morman de nea

Și se-agită degeaba...

Afară e-un frig îngrozitor,

De-aia apa a înghețat în motor,

De-aia toate păsările zbor

Când vine zăpada...

Uită-te jos pe patinoar,

De aici, de sus, oamenii par

Ca punctele negre pe zar.

De-argint e pădurea, zău,

Nu-mi pare rău

C-am zburat pe deasupra...

Știi,

Aș vrea să ne-nvârtim așa,

Avionul ca un fulg de nea,

Și peste gheața din fereastra ta

Să se-așeze zăpada...